Precizēts

Ministru kabineta rīkojuma projekta

**„Par valsts meža zemes „Bajāru degvielas uzpildes stacija”, Bajārkrogā, Ropažu novadā, atsavināšanu”** sākotnējās ietekmes novērtējuma ziņojums (anotācija)

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Meža likuma 44.panta ceturtās daļas 3.punkta „a” apakšpunkts.Publiskas personas mantas atsavināšanas likuma (turpmāk – Atsavināšanas likums) 4.panta ceturtās daļas 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Meža likuma 44.panta ceturtās daļas 3.punkta „a” apakšpunktā noteikto, zemesgrāmatā ierakstītas valsts meža zemes atsavināšanu vai privatizāciju lauku apvidos var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,50 hektāru platībā. Atbilstoši Atsavināšanas likuma 4.panta ceturtās daļas 3.punktā noteiktajam publiskas personas nekustamā īpašuma atsavināšanu var ierosināt zemesgrāmatā ierakstītas ēkas (būves) īpašnieks (kopīpašnieki), ja viņš vēlas nopirkt zemesgabalu, uz kura atrodas ēka (būve). Saskaņā ar Atsavināšanas likuma 5.panta trešo daļu lēmumu par valsts īpašumā esošu apbūvētu zemesgabalu nodošanu atsavināšanai, par kuriem Atsavināšanas likuma 4.panta ceturtās daļas 3.punktā minētās personas noteiktā kārtībā ir iesniegušas atsavināšanas ierosinājumu, pieņem valsts akciju sabiedrība "Valsts nekustamie īpašumi".  Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē valsts akciju sabiedrība „Valsts nekustamie īpašumi” (turpmāk – VNĪ), izņemot šā panta 1.1, 1.2 un 1.3 daļā minētos gadījumus.  Valsts nekustamais īpašums **„Bajāru degvielas uzpildes stacija”** (nekustamā īpašuma kadastra Nr. 8084 014 0003) sastāv no zemes vienības (zemes vienības kadastra apzīmējums 8084 014 0003) 0,6428 ha platībā ‑ **Bajārkrogā, Ropažu novadā** (turpmāk – valsts zemes vienība).  Īpašuma tiesības uz valsts zemes vienību ir nostiprinātas Latvijas valstij Finanšu ministrijas personā Ropažu novada zemesgrāmatas nodalījumā Nr.100000502548; lēmuma datums: 06.03.2012.  Valsts zemes vienībai noteikts apgrūtinājums – *aizsargjoslas teritorija gar valsts reģionālajiem autoceļiem 0,6428 m2 platībā*, kas atzīmes veidā ierakstīts Ropažu novada zemesgrāmatas nodalījumā Nr.100000502548 III. daļas 1.iedaļā.  Valsts zemes vienībai noteiktais lietošanas mērķis: 0801 – *komercdarbības objektu apbūve*  Saskaņā ar Meža likuma 3. panta pirmās daļas 1. punktu Meža likuma objekts ir zeme, kas Nekustamā īpašuma valsts kadastra informācijas sistēmā reģistrēta kā mežs. Atbilstoši Nekustamā īpašuma valsts kadastra informācijas sistēmas datiem par zemes vienības platības sadalījumu pa lietošanas veidiem, valsts zemes vienībai 0,1973 ha platībā noteiktais lietošanas veids ir *mežs*, zemes vienībai 0,2841 ha platībā - *zeme zem ēkām*, zemes vienībai 0,1490 ha platībā – *zeme zem ceļiem* un zemes vienībai 0,0124 ha platībā – *zeme zem ūdeņiem.*  Valsts zemes vienībai 2012.gada 6.jūnijā veikta meža inventarizācija (Lieta Nr.804491651). Meža likuma 29.panta pirmā daļa nosaka, ka meža īpašnieks vai tiesiskais valdītājs savā īpašumā vai tiesiskajā valdījumā nodrošina pirmreizēju meža inventarizāciju un tās datus iesniedz Valsts meža dienestam, kā arī vismaz reizi 20 gados un normatīvajos aktos noteiktajos citos gadījumos veic atkārtotu meža inventarizāciju.  Atbilstoši informācijai no Nekustamā īpašuma valsts kadastra informācijas sistēmas nekustamā īpašuma novērtējums kadastrā ir noteikts 9395 *euro,* tajā skaitā zemes vienībaskadastrālā vērtība uz 2016.gada 1.janvāri noteikta 9371 *euro,* savukārtzemes vienībā ietilpstošāsmežaudzes vērtība ir noteikta 24 *euro*.  Saskaņā ar Nekustamā īpašuma valsts kadastra likuma 76.pantā noteikto, *nekustamā īpašuma novērtējums kadastrā ir nekustamā īpašuma kadastrālās vērtības un nekustamā īpašuma sastāvā esošās mežaudzes vērtības summa. Mežaudzes vērtību Kadastra informācijas sistēmā ieraksta, pamatojoties uz Valsts meža dienesta ziņām*.  Valsts zemes vienība ir apbūvēta. Uz valsts zemes vienības atrodas divas būves (būvju kadastra apzīmējumi: 8084 014 0003 001 un 8084 014 0003 002), kas ietilpst nekustamā īpašuma „Bajāru degvielas uzpildes stacija” (nekustamā īpašuma kadastra Nr.8084 514 001) – Bajārkrogā, Ropažu novadā, sastāvā. Īpašuma tiesības uz minēto nekustamo īpašumu ir nostiprinātas sabiedrībai ar ierobežotu atbildību „EXPRESS- OIL” Ropažu novada zemesgrāmatu nodalījumā Nr.100000477398, lēmuma datums:15.10.2015.  Par valsts zemes vienību 2016.gada 20.maijā starp sabiedrību ar ierobežotu atbildību „EXPRESS- OIL” un VNĪ noslēgts apbūvēta zemesgabala nomas līgums Nr.3/2-2-16-39/1402 nomniekam piederošā būvju īpašuma uzturēšanai un apsaimniekošanai. Līgums noslēgts uz 10 gadiem, un tiek izbeigts, ja nomnieks iegūst īpašuma tiesības uz valsts zemes vienību.  VNĪ 2016.gada 14.aprīlī ir saņēmusi nekustamā īpašuma „Bajāru degvielas uzpildes stacija” (nekustamā īpašuma kadastra Nr.8084 514 001) – Bajārkrogā, Ropažu novadā, īpašnieka sabiedrības ar ierobežotu atbildību „EXPRESS- OIL” 2016.gada 14.aprīļa atsavināšanas ierosinājumu (reģistrēts VNĪ ar Nr.5663) par valstij piederošās zemes vienības atsavināšanu.  Persona, kurai ir pirmpirkuma tiesības uz apbūvētu valsts zemes vienību ir apbūves īpašnieks sabiedrība ar ierobežotu atbildību „EXPRESS- OIL”. Minētā persona atbilst:  1) Publiskas personas mantas atsavināšanas likuma 4.panta ceturtajā daļā minētajām personām, kuras var ierosināt valsts zemesgabala atsavināšanu;  2) likuma „Par zemes privatizāciju lauku apvidos” 28.panta pirmās daļas 3.punkta „a” apakšpunktā noteiktajam personu lokam, kuras zemi īpašumā var iegūt bez ierobežojumiem, jo sabiedrības ar ierobežotu atbildību „EXPRESS- OIL” pamatkapitāls 100% apmērā pieder Latvijas Republikas pilsonim.  Tā kā valsts zemes vienība ir nepieciešama uz valsts zemes vienības esošā būvju nekustamā īpašuma uzturēšanai, ar ikreizēju Ministru kabineta rīkojumu var atļaut atsavināt būvju īpašniekam, atsavinot valsts zemes vienību, atsavināt arī tajā ietilpstošo valsts meža zemi 0,1973 ha platībā, kas nepieciešama būvju nekustamā īpašuma uzturēšanai.  Pēc Ministru kabineta atļaujas saņemšanas par valsts zemes vienībā ietilpstošās meža zemes atsavināšanu, VNĪ zemes vienību kopā ar tajā ietilpstošo meža zemi, atsavinās saskaņā ar Atsavināšanas likuma 4.panta ceturtās daļas 3.punktu, 5.panta trešo daļu, 37.panta pirmās daļas 4.punktu, pieņemot attiecīgu VNĪ valdes lēmumu par apbūvēta valsts zemesgabala atsavināšanu apbūves īpašniekam.  Valsts zemes vienības (tajā skaitā zemes vienībā ietilpstošās valsts meža zemes) atsavināšanai nebūs nepieciešami papildus līdzekļi no valsts budžeta, jo VNĪ valsts zemes vienības atsavināšanu īstenos par saviem līdzekļiem. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts zemes vienības atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt valsts zemes vienības pārdošanas vērtību, ņemot vērā, ka zemes vienības atsavināšana (nosacītās cenas noteikšana) tiks organizēta pēc Ministru kabineta rīkojuma un VNĪ lēmuma pieņemšanas.  Vienlaicīgi Finanšu ministrija ir izstrādājusi Ministru kabineta rīkojuma projektu „Par Ministru kabineta 2013.gada 24.septembra rīkojuma Nr.433 „Par valsts meža zemes „Bajāru degvielas uzpildes stacija”, Bajārkrogā, Ropažu novadā, atsavināšanu” atcelšanu”.  Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija (VNĪ). |
| 4. | Cita informācija | Ministru kabineta rīkojuma projekts „Par valsts meža zemes „Bajāru degvielas uzpildes stacija”, Bajārkrogā, Ropažu novadā, atsavināšanu” un Ministru kabineta rīkojuma projekts „Par Ministru kabineta 2013.gada 24.septembra rīkojuma Nr.433 „Par valsts meža zemes „Bajāru degvielas uzpildes stacija”, Bajārkrogā, Ropažu novadā, atsavināšanu” atcelšanu” izskatīšanai Ministru kabinetā tiks virzīti vienlaikus. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uz valsts zemes vienības esošās apbūves īpašnieks - sabiedrība ar ierobežotu atbildību „EXPRESS- OIL”. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Meža likuma 44.panta ceturtajā daļā noteikto zemesgrāmatā ierakstītas valsts meža zemes, kas nepieciešama ēku (būvju) uzturēšanai, atsavināšanu var atļaut tikai ar ikreizēju Ministru kabineta rīkojumu. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija un VNĪ. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar rīkojuma projekta izpildi jaunas institūcijas netiek radītas, kā arī neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošo institūciju ietvaros ar tām pieejamiem resursiem. |
| 3. | Cita informācija | Nav. |

*Anotācijas III, IV un V sadaļa – projekts šīs jomas neskar.*

Finanšu ministre D.Reizniece- Ozola

14.10.2016. 10:00

1383

V.Bružas

67024927, vita.bruzas@vni.lv